Chen Yu-Lan, tässä on tuleva asiakkaasi.
Mitä hittoa tämä on? Ihan hullua. Tule tänne.
Kyse ei ole enää mikrosiruista. Tuo on sieppaus.
Missä vaiheessa siitä oli puhe?
Suunnitelma epäonnistui, joten laadin paremman.
SCG: n osastot on eriytetty, jotta kukaan ei tiedä kaikkea sirusta -
- paitsi herra Chen tuossa.
Auttakaa meitä, herra!
- Herraisä, tämä on järjetöntä. - Ei ollenkaan.
SCG on maailman edistyneimmän mikrosirun valmistaja.
Emme halua vallata markkinoita.
Työnantajasi autot eivät kulje, koska siruista on pulaa.
- Tarjoan loputtomat varannot. - Emme halua sekaantua tällaiseen.
Hyvä on, otan sitten yhteyttä supervaltaan, jolta ei puutu visiota.
Entä herra Chen ja hänen perheensä?
He eivät ole sinun huolesi enää.
Taidamme tietää tarinan opetuksen.
Tehkää, kuten sanoin, niin minun ei tarvitse tehdä, mitä teen.
Onko selvä?
Kyllä vai ei?
Suunnitelma B. Tikahdut, kun kuulet sen.
- Se toimii vain niin. - Sitten ei toimi.
- En voi mennä sinne. - Vammasi takia?
En voi mennä ilman etsintälupaa.
- Minäkö voin? - Minä olen FBI-agentti, sinä et.
Anderson sieppasi perheen. Vanhemmat ja 11-vuotiaan tytön.
- On perusteet etsintään. - Odotan Parkin hankkimaa lupaa.
Muuten kaikki todisteet hylätään oikeudessa.
Tiedän säännöt, mutta en aio odotella.
Älä sitten. Olemme jo heikoilla jäillä. Toimit ilman valtuuksia.
Sinäkö olet nyt hyvä kyttä ja minä pahis?
Tämä vaan paranee.
Siis pramea paikka, mutta ei asutun näköinen.
Raymondilla on sellaisia. Miksi? Koska hänellä voi olla.
Hänellä on resursseja, eli Nylkijälläkin on.
Meillä ei ole vastusta niille.
Miksi ryhdyit agentiksi?
Reddingtonilla on aina taka-ajatus. Mikä omasi on?
Sait selville, että olemme alakynnessä.
Ilman apua emme löydä panttivankeja emmekä kosta työparini kuolemaa.
Ei sillä että piittaisit siitä.
Ärsytät enemmän kuin 3. asteen palovammani.
Minä täällä. Ota yhteyttä senaattoriin.
Cynthia.
Senaattori Cynthia sinulle. Mistä tämä ei-ilo johtuu?
- Eikö etäisyys syvennä kiintymystä? - Olen kiintynyt, kun olet etäällä.
Lähellä tunteeni vaihtelevat pelosta inhoon.
- Ministeri saa nyt odottaa. - Etkö ole pelkkä puhuva pää?
Rupattelet rikoksista, jos kokkausosio ei aja edelle.
- Tämä on tärkeää. - Sitä minä pelkäänkin.
Tiedät varmaan SCG-sirujen ryöstöyrityksestä.
Et ehkä tiedä, että Dembe Zuma esti sen.
Kuulin hänen virastaan. Millähän ilveellä sen ajoit läpi?
Hän loukkaantui ja hänen työparinsa kuoli.
Hänet hyllytettiin tutkinnan ajaksi.
- Hän kääntyi puoleesi. - Ja kokosin bändin uudelleen.
Minkä bändin? Ei sitä ole. Minä hajotin bändin.
Kumosin Reddingtonin syytesuojan.
- Hän antoi johtolangan. - Mistä?
He sieppasivat Chen Yu-Lanin, joka osaa tehdä niitä mikrosiruja.
Kuvittele, jos tiedot päätyisivät viholliskäsiin.
Teknologia, joka käyttää kännykkääsi, autoa ja internetiä...
Kuvittele, kuinka vihollinen estäisi meitä saamasta niitä.
En ole kuullut sieppauksesta. Onko kukaan ottanut siitä kunniaa?
On, 700-vuotias merirosvo.
Tunteeko Reddington ketään normaaleja roistoja?
Nylkijän nimi periytyy rosvojen sukupolvelta toiselle.
Nykyinen Nylkijä, Graeme Anderson, sieppasi insinöörin perheineen.
Emme voi ratkaista tapausta ilman apuasi.
Jos... teoreettisesti puhuen... auttaisin teitä...
...mitä tarvitset?
Panabaker irrotti siivun salaisten operaatioiden budjetista.
- Saamme myös taktista apua. - Entä pääsyn tietokantoihin?
Saatte ne heti, kun käynnistätte järjestelmän.
Agentti Park.
- Kello käy. - Aivan, anteeksi.
- Mitä sinä teet? - Vatvon.
Sanojasi Elizabethin muiston kunnioittamisesta.
- Mitä teet hänen työhuoneessaan? - Vastasin jo kysymykseen.
- Sinä palasit. - Toistaiseksi.
- Kerron viimeisimmät. - Kerro toimistossasi.
- Etene hitaasti. Kyllä se tulee. - Mikä?
En tiedä. Mikä lie. Huominen kai.
Tämä on pelkkä sivukonttori. Suunnitelmasi ei toimi.
Sen on pakko. Minulla on tarjouksia ja mies käyttämään softaa.
- Hankit sen minulle. - Sitä säilytetään Taiwanissa.
En ole typerys. Tuolla on koneita, joilla pääsee keskusyksikköönne.
- Siellä on turvatoimia. - Sinä jos joku osaat ohittaa ne.
Kun teen sen, päästätkö perheeni vapaaksi?
Heidän kohtalonsa on täysin sinun käsissäsi. Saat aikaa viiteen.
Ai niin, minulla on apuri sisäpuolella.
Saan tietooni kaiken, mitä sanot tai teet.
Onko nälkä? Haluan omeletin Temposta. Sellaisen höttöisen.
Tai ryöstetään kauppa tai lapselta karamelli ajankuluksi.
Chenillä on mukava perhe.
Toivottavasti hän hoitaa hommansa.
Emme tiedä, pestasiko joku Nylkijän sieppaamaan Chenin.
Mitkään tiedot eivät viittaa siihen, että Venäjä, Kiina tai Pohjois...
Anteeksi, mutta mitä hiuksillesi on tapahtunut?
Partaveitsi. Weecha ajelee kasvoni ja pääni yhdellä vedolla.
Meillä päin ei liikene sähköä sähkövempaimiin.
Vain jääkaappiin ja CD-soittimeen.
Voin kertoa, että yksi elämän pieniä iloja on nähdä nainen -
- alasti kuistilla vesikulhon äärellä ajelemassa sääriään partaveitsellä.
- Se on vangitsevaa. - Ne siat veivät viskini.
Olen juonut paljon vuorilla hitaasti kypsytettyä rommia.
Täyteläisen herkullista.
Saamme sitä tynnyreittäin Weechan ja Miercen perheeltä.
Kiva... FBI: n tietokannassa ei ole mitään Chenistä -
- eikä SCG ole tehnyt katoamisilmoitusta.
Siinä kaikki. En kysy, miten voit auttaa, mutta tiedän, että voit.
Toivon, että tulosi tarkoittaa, että autat.
Donald kävi luonani äskettäin.
Hän muistutti, että Elizabeth lupasi ottamaan ohjat minulta vain -
- koska hän koki velvollisuudekseen jatkaa mustaa listaa.
Siksi hän oli... siellä sinä iltana.
Suorittamassa velvollisuuttaan.
En tullut vain auttamaan. Tulin, koska hän haluaisi sitä.
Tuon sinulle laatikollisen rommia.
Se antaa kunnon potkun, muttei päänsärkyä.
Jos haluat puhua Raymondin mieltymyksistä...
Minä tunnen ne jo.
Dembe, hyvä, että voit paremmin. Agentti Park, onnittelut häistä.
Ei niinkään freelance-työstäsi.
- Mistä tiedät? - Olen tarkkana.
Tai maksan muille siitä. Se on haljua hommaa.
Peterisi vaikuttaa oikealta päivänsäteeltä.
Löysin Chenin. Hän on täällä D.C: ssä, töissä.
Yhtiöllä on täällä haarakonttori. Chen tuli muina miehinä kokouksiin.
Aram ja Park, lähtekää sinne. Tarkistakaa Chenin ja perheen kunto.
Jos Chen vain teeskentelee, haluan tietää syyn siihen.
- Herra Chen. - Avaa kovalevyni tiedostot heti.
Hyvä on. Onko jokin hätänä?
Työpöydällä on ohjelmatiedosto, jonka nimi loppuu numeroihin 6329.
Sillä saa verkon vikasietotilaan, joka katkaisee paikannuksen.
Ohitat turvaprotokollat.
Niin. Minun pitää ladata ohjelmointitiedostot.
Vikasietotilassa järjestelmä ei tee hälytystä.
En ehdi selittää. Anteeksi, kun sotken sinut tähän.
Eräs mies vei Wein ja Shun. Jos en tottele, heidät tapetaan.
- Ymmärrän. - Miten niin ymmärrät?
Pai-han, mitä tarkoitat? Mitä sinä teit?
- Minä sekoitin sinut tähän. - Mitä?
Tee, mitä hän tahtoo!
Sitten, perheidemme tähden, aja se ohjelma.
Lupasit hoitaa asian. Kerroin, mistä hän löytyy, ja sinä mokasit.
Nyt sotkit taas pelini.
Minuun iski kerran salama golfkentällä. Pelasin Tripolissa.
Gaddafi oli vainaa, ja kiitokseksi pienestä avustani asiassa -
- siirtymäajan neuvoston johtaja kutsui hänen yksityiskentälleen.
Yhtenä hetkenä seisoin 12. viheriöllä -
- ja sitten heräsin aavikkoleiriltä, jossa kaunis vapaustaistelija -
- hoiti palovammojani hellällä kädellä.
- En soita hänelle. - Hän on seuraajasi.
Valitsit hänet itse, kun jäit eläkkeelle.
Hän tappoi FBI-agentin, sieppasi mikrosirufirman teknologiajohtajan -
- ja aiheuttaa kansainvälisen selkkauksen -
- joka pilaa historiallisen maineenne.
- Miksi sinä maineestamme piittaat? - Anderson on 22. Nylkijä.
Soihtu on kulkenut 22 sukupolvelta toiselle.
Minulta ei onnistunut kertakaan.
Ihailen elämäntyötänne. En halua, että se tuhoutuu.
Olen eläkkeellä, en seniili. Mitä jätät kertomatta?
Kerron, jahka puhut hänet pois kielekkeeltä.
Olen asukasyhdistyksen johtaja. Hoidan jätteitä ja maisemointia.
Kiistelen kylteistä pohjoisesta muuttaneiden kanssa.
En yritä puhua järkeä raivohulluille.
Vetoa peruskirjaan. Sinulla on se valta.
Vaikka haluaisinkin, enkä todellakaan halua...
- Se ei onnistu ilman edeltäjääni. - Kapteenia.
Oliko hänellä tosiaan Pariisin rauhanneuvotteluissa sutinaa -
- sekä Kissingerin että Lê Dúc Thon kanssa?
Sitä sääntöä ei ole pantu toimeen kertaakaan 700 vuoden aikana.
Se on kuin salama kirkkaalta taivaalta.
Selvisin omasta iskustani hengissä.
Jos toimimme oikein, Anderson ei ole yhtä onnekas.
- Eijei... - Mitä nyt?
Verkossa on uusi ohjelma. Se varmaan lisättiin ryöstön vuoksi.
- Eikö se käynnisty? - Kyllä, mutta laukaisee hälytyksen.
- Ei se sitten onnistu. - Onnistut lataamaan ohjelman.
Hälytys johtaisi tänne.
- Sinuunko? - Niin.
Se on tehty.
Kiitos.
Miksi Nylkijä sieppaisi Chenin ja vapauttaisi saman tien?
Jos hän pakeni, miksi hän tuli töihin eikä mennyt poliisin puheille?
Katso, tuolla hän on.
Hitsi!
- Et sitten ole täällä. - Kai Peten kuuluisi tietää.
- Hei, kulti! - Hei. Ehditkö lounaalle?
Kunpa vaan, mutta on yksi juttu kesken.
- Tutkintako? - Teen vain ystävälle palveluksen.
Vain yhden, enkä mitään vaarallista.
Lupaan sen. Tämä on lastenleikkiä.
- Puhutaan illalla. Pitää lopettaa. - Selvä. Pidä itsestäsi huolta.
Tuota, katu on tuolla noin.
Alina, auto!
Minä ajan ensi kerralla. Ihan totta.
FBI! Kädet rattiin heti.
Lastenleikkiä, vai?
Ette tiedä osoitetta, mutta voitteko kuvailla rakennusta?
Silmät oli sidottu koko matkalla. Sain vain puhelinnumeron.
- Kertakäyttöpuhelimeen. - Päästäkää minut menemään.
Voin soittaa ja vapauttaa perheeni.
Hänkö vapauttaa teidät tästä hyvästä?
Perheeni, kyllä.
Mutta ei teitä.
Niinhän asia on.
- Uhraatte oman henkenne. - En piittaa itsestäni.
Vain vaimoni ja tyttäreni ovat minulle tärkeitä.
- Hauska nähdä, herra Beauregard. - Samoin, Ernesto.
Olin Kaliforniassa oikeudenkäynnissä. Melkoisen dramaattinen.
Se on tuttua tälle asiakkaallennekin.
- Albertalle? - Hän on kohkannut koko aamun.
Mikä on ongelmana?
Minäpä kerron. Joku näistä sioista vohki puhelimeni!
- Kännykkäsi? - Justiinsa. Katso muualle!
En ole hullu. Se oli tässä, ja nyt se on poissa.
Rauhoitu, kultaseni. Mikä on olo?
Haluan hakata hengiltä jokaisen, joka kyselee oloani.
- Kukas tämä on? - Neiti Gilbert...
Vai Alberta? Sopiiko sinutella?
Onneksi ehdin. Herra Beauregard, Margaret Collins.
- Olen uusi asukassuhdevastaava. - Ei syytä huoleen.
Kenelläkään ei ole suhteita asukkaisiinne.
Jos voisimme puhua kahden kesken.
Kysyitte etukäteen lupaa viedä Albertan iltapäiväretkelle.
- Kuten aina. - Tilanne on muuttunut.
- Alberta on kokenut takaiskun. - Millaisen?
Emme ole vielä varmoja. En saa paljastaa terveystietoja -
- mutta hänen juristinaan teidän on hyvä tietää, että dementia etenee.
Hänen sukulaispoikansa Douglas antoi ohjeet pitää hänet täällä.
Douglas on yrittänyt saada asiantuntijan tänne...
Anteeksi, olen tohtori Brenneman. Sanokaa vain Walteriksi.
- Oletteko lääkäri? - Olen.
Kuulin pakostakin. Olen se asiantuntija, johon viittasitte.
Norm ja minä olemme vanhoja golfkavereita.
Hän pyysi minua tulemaan ja viettämään aikaa Albertan kanssa.
Olen ensisijaisesti neurotutkija -
- eikä aikani yleensä riitä uusille potilaille.
- Tutkimustyöni Mayossa... - Mayo-klinikalla?
Sepä suurenmoista. Tiesittekö siis Albertan tilasta?
Puhuin Douglasin kanssa. Lupasin käyttää suhteitani.
Yritän saada Dougin langan päähän.
Hei, Norman Beauregard. Onko hän tavattavissa?
Pahus sentään. Ymmärrän. Pyydä häntä soittamaan oitis.
Hän on kokouksissa muualla koko iltapäivän.
Voisin yrittää palata toiste. Olen kyllä Brysselissä ensi viikon...
Ei, arvostamme vaivannäköä.
Kai se onnistuu herra Beauregardin valvonnassa.
Kun kerran puhuitte Douglasin kanssa.
Hienoa. Selvä pyy.
- Minne olemme menossa? - Haluan Andersonin viralta.
- Se ei onnistu ilman sinua. - Mitä vikaa hänessä on?
Hän herättää huomiota. Perintönne on jatkunut hiljaisuuden turvin.
- Kuka hitto tuo on? - Raymond Reddington.
Eikä! Tulepas lähemmäs.
Jopas nyt jotakin.
Anna pusu, kunnon pusu.
- Meillä on kiire. - Se on apuni hinta.
- Suu auki. - Auto on hätäkaistalla.
Ei kieltä, ei viraltapanoa.
Häivytään tästä tuppukylästä.
Mikrosirut ovat koodattuja piikiekkoja.
Niihin ahdetaan sirun suorituskyvyn perustan ominaisuudet.
Ohjelmisto opastaa manipuloimaan atomeja -
- jotka ovat kooltaan hiuksen kymmenesosan levyisiä.
- Chen osaa käyttää sitä. - Nylkijällä on tärkeimmät ainekset.
SCG-sirut ovat vielä maailman huippuluokkaa.
Niin edistyneitä, uskokaa tai älkää -
- ettei kukaan Piilaaksossa tai muuallakaan osaa tehdä niitä.
Markkinat ovat jo alttiina jakeluhäiriöille.
Chenin ja ohjelmiston hallussapitäjä voi kaapata ne kokonaan.
- Eli tällä hetkellä me. - Emme kaappaa mitään.
Yhdysvallat voisi.
Vain, jos saisimme Chenin antamaan kovalevyn hallitukselle.
Se teknologia pyörittää maailmaa.
- Siksi sitä ei saa varastaa. - Sinä varastit Reddingtonin kanssa.
Kun Yhdysvallat varastaa, se on kutsumuskohtalo.
Minua kiinnostaa lähinnä Chenin vaimon ja tyttären kohtalo.
- Chenin piti soittaa Nylkijälle. - Sitten hän soittaa.
- Sain sen ohjelmiston. - Saitko tosiaan?
Voin tuoda sen. Haluan ensin puhua vaimolleni.
- Miksen kuullut sisäpiirin miehestä? - Haluan puhua Wein kanssa.
Oletko kunnossa? Onko Shu kunnossa?
Olemme molemmat kunnossa.
Tunnin kuluttua osoitteessa 2440 Junior Terrace.
Mitä nyt teemme?
Haemme perheenne takaisin.
- En anna ohjelmaa hänelle! - Ette aitoa.
- Pakkohan se on! - Se ei saa päästä vääriin käsiin.
- Perhettäni ei saa tappaa! - Ei tietenkään.
Teimme koodiin vain muutaman huomaamattoman muutoksen.
Vain kourallinen asiantuntijoita huomaisi, ettei se ole oikea.
Tiedämme, mitä teemme. Koettakaa luottaa meihin.
- Kertokaa vielä. - Osoite lienee noutopaikka.
Jäljitämme teitä näillä.
Kuuntelulaitteet on upotettu kehyksiin.
Tarkkailemme teitä koko ajan, ja kun perheenne vapautetaan -
- SWAT tulee pelastamaan teidät ja pidättämään muut.
- Insinööri on tallessa. - Joka osaa tehdä mikrosiruja.
- Sekä sirujen valmistusohjelmisto? - Omisteinen ohjelmisto, kyllä.
Katso ympärillesi, Harold.
Mitä sinä näet?
Panin pääni pantiksi, kun hankin teille tämän konttorin -
- ja annoin tämän jumalanhylkäämän ryhmän jatkaa hommia.
Sinä näet senaattorin, jota sinun tulisi kiittää -
- antamalla ohjelmiston, jolla maamme voi tehdä omat mikrosirunsa.
Meidänkö pitäisi varastaa se? Emme ole Andersonia parempia.
Anderson on rikollinen, joka haluaa hyötyä.
Meillä on velvollisuus valvoa maamme etuja.
- Missä se on? - En vastaa tuohon.
Kyse on kansainvälisestä politiikasta.
Vakoilu ja sota on pelkkää oikeaa ja väärää mutkikkaampaa.
Ei minulle.
Ehkä olin väärässä.
Kun tulin Detroitiin. Ehkä tämä on liikaa sinulle.
- Jos on... - Ei se ole.
Jos on, ymmärrämme kyllä.
- On tapaamisen aika. - Tehdään se.
- Kaikki hyvin. - Lähtekää sitten liikkeelle.
Näytä se kovalevy.
- Aram, näetkö? - Tutkin sitä.
Se näyttää varastohallilta. Sen pinta-ala on 5 400 m2.
Omistaja on pöytälaatikkofirma Goldenshore Industries.
- Tuo on liian iso meille kolmelle. - Lähetin sinne SWAT-yksiköt.
Saithan sen?
Tiesin, että pystyt siihen.
Jätkät löivät sinua vastaan vetoa, mutta minä luotin täysin.
Tuo on Anderson.
Odotetaan vaimon ja tyttären vapauttamista.
- Missä perheeni on? - Välipalalla toisessa huoneessa.
- Lupasit päästää heidät! - Taidat unohtaa sanan "jos".
Lupasin päästää heidät, jos tottelet minua.
- Toin sen ohjelman. - Niinhän sinä väität.
Olen terävä jätkä, mutten tiedä koodista hittojakaan.
- Siksi sieppasin asiantuntijan. - Ei hätää.
Ehkä viisi ihmistä maailmassa osaa arvioida koodin alle päivissä.
Tässä on herra Sato Akimasa, informaatioteknologian professori.
Hän on yksi heistä.
- Kaikki hyvin? Näytät pahoinvoivalta. - Hän murtuu. Hän ei kestä.
Minä en sitä keksinyt. Halusin antaa ohjelman, mutta he kielsivät!
Mitä et keksinyt ja kuka kielsi?
FBI. He ovat ulkona.
He kuuntelevat.
Nyt liikkeelle!
Eivät he voi mennä sinne kolmisin sokkona -
- ties kuinka montaa vastaan.
- Paikka on valtava. Missä he ovat? - Tarvitsemme apua.
Yritän päästä kaupunginarkiston pohjapiirroksiin.
- Chenin perheen aika käy vähiin. - Dembe meni itäpuolelta. Jatketaan.
- Minähän varoitin. - En mennyt heidän puheilleen!
Tuokaa heidät tänne. Saimme kuulemma seuraa!
- Kuulen Andersonin. Kaakkoiskulma. - Tulemme sinne.
Kaikki pois piilosta!
Eikö kukaan halua leikkiä?
Ehkä voin tarjota kimmokkeen osanottoon.
Kuka ampui? Tilanne?
Hän ampui Chenin vaimoa jalkaan.
Cheniä en voi tappaa. Hän on kultamunia muniva hanhi.
Muut ovat täysin vapaata riistaa.
Näyttäytykää!
- Uskon, että hän tappaa heidät. - Samoin. Cooper, miten toimimme?
Älkää luopuko aseistanne. Pitäkää asemat.
- Eikö kukaan ota onkeensa? - Tulkaa esiin!
Kerroin, että olette täällä! Agentti Zuma!
Agentti Zuma! Kappas mokomaa.
Sinä löysit minut.
- Minä löydän kohta sinut. - Älä!
Seuraava luoti menee tyttöön.
- Hän tappaa tytön. - Ressler, pysy paikoillasi.
Älä...
Hyvä on, tulen esiin. Älä ammu.
Siinä tuli yksi.
Agentti Zuma, sinulla ja seurallasi on kolme sekuntia aikaa -
- ennen rumaa loppua.
Valitan, Harold. Nyt pitää pelata aikaa. Kiirehdi apuvoimia.
- Varoitin tutkimasta tätä. - FBI ja SWAT ovat matkalla.
Kiitti varoituksesta. Tapan sinut pikaisesti.
Ei se mitään muuta. FBI tietää nimesi.
Otan sen riskin.
Viekää Chen perheineen pois. Hoidan sen myöhemmin.
Portilla on tilanne. Tulija ei ole FBI.
Herra Anderson!
Mitä hittoa?
Emme ole tavanneet. Tunnette toki Vincent Duken ja Kapteenin.
- Sinä olet Raymond Reddington. - Kaikki kolme samassa huoneessa.
Hakekaa kissa, niin katsotaan...
Eikö vitsituulella? Ei sitten. Päivä onkin ollut pitkä.
- Miten te minut löysitte? - Määräsimme punaisen koodin.
Jos lukisit säännöt, tietäisit -
- että sen myötä entiset Nylkijät kuulevat, mitä seuraaja tekee.
Tai tässä tapauksessa tekee surkeasti.
Häikäilemättömyys ei haittaa. Itse asiassa se kiihottaa -
- mutta tyhmyys kuivattaa ihan Saharaksi.
FBI-agentin surma ja perheen sieppaus on tyhmyyden huippu.
Sanoin jo, ettei brändi ole enää sinun.
Ikäväksesi se ei ole sinunkaan.
- Mitä höpiset? - Olet pelkkä pehtori, valvoja.
Luottamusmies pitkän perinteen jatkona.
Jos rikot luottamuksen, peruskirja sanelee viraltapanojärjestyksen.
Jos kaksi entistä johtajaa äänestää viraltapanon puolesta -
- hänet pannaan viralta välittömästi.
Et voi olla tosissasi.
- Äänestän sinut viralta. - Tervemenoa.
Ei tämä ole oppilaskunta.
Ette voi erottaa, koska en tarjoillut jäätelöä ruokalassa.
Eikö jäätelöä? Kunpa he olisivat tienneet!
Ampukaa heidät. Ampukaa kaikki!
- Kuulitko? Se oli käsky. - Sir...
Hyvä on, teen sen itse.
Sir, pudottakaa aseenne. Muuten ammun.
Mitä höpiset? Kuunteletko noita?
- Olet minun alaiseni. - Olemme järjestön alaisia.
Järjestöllä on säännöt. Me noudatamme niitä.
- Niin hekin. - Niinkö?
Joskus sääntöjä kuuluu rik...
- Lähdetään ennen ratsuväen tuloa. - Viekää perhe turvaan.
Hyvä, että palasitte, sir.
Lupasit selittää, miksi olet kiinnostunut järjestöstämme.
- Selitä nyt. - Perimysjärjestys.
En ollut ajatellut, että joutuisin ottamaan taas ohjat.
En keksi mitään pahempaa.
Kuin presidentin vaimon tapaaminen presidentin kellistämisen jälkeen.
- Haluatko johtaa järjestöä? - Haluan johtaa vain asukasyhdistystä.
- Sitten minulla olisi ehdotus. - Vai niin. Haluat valita seuraajani.
Nylkijät ovat legendaarisia.
Oikealla johtajalla järjestön vallalla ei ole rajoja.
Sattumoisin taidan tietää oikean henkilön.
Teit sen, mitä tulit tekemään.
- Täällä on enää vain sydänsuruja. - En usko sitä.
En saata uskoa.
Yksi pysähdys vielä. Jos en saa toivomaani vastausta, lähdemme.
Mitä sinä täällä teet?
Mietin sitä kaunista ja surullista Wyethin maalausta -
- joka sinulla on naapurihuoneessa. En tiennyt, että olet melankolinen.
Olet aina niin sukkela sanoistasi ja teräväkielinen.
- Mitä haluat? - Sinä et voi sitä antaa...
...mutta en saa sitä ilman apuasi.
Ajattelin, että voisimme auttaa toisiamme.
- Onneksi perheenne on turvassa. - Entä työtoverini Taiwanissa?
Otimme yhteyttä Taipein viranomaisiin.
Hänet vapautetaan ja perhe on turvassa.
Tämä kuuluu teille.
Palautatteko sen? Eikö hallituksenne halua pitää sitä?
Haluaa, mutta tavoite oli estää sitä pääsemästä vääriin käsiin.
Myös meidän käsiimme.
Kiitos.
Tyttärenne on vaimonne luona sairaalassa. Agentit vievät sinne.
- Olipa hauskaa. - Mikä osuus?
Chenin pelastaminen henkesi kaupalla -
- vai väärään suuntaan ajaminen henkemme kaupalla?
Sillä oli tarkoitus.
Me... teimme jotain hyvää.
Se siinä on kivaa.
- Kaipaat tätä todella. - Etkö sinä?
Olin varma, etten kaivannut, mutta nyt...
- En ole enää varma. - Pete tappaisi jos kuulisi, mutta...
Haluaisin palata kokonaan.
Kaikki kuulolle. Teitte hyvää työtä, enemmänkin.
Muistutitte minua hyvistä töistämme. Minä ainakin tarvitsin sitä.
En ollut saanut nähdä erikoisryhmää sisältä käsin.
Kiitos, kun autoitte. Omasta ja työparini puolesta.
Hyvä tavaton, jos voitto näyttää tältä -
- miltähän näytätte tappion hetkellä?
- Etkö lähdekään? - Lupasin Haroldille Weechan viinaa.
Joisit minut varmaan pöydän alle.
Harold, voimmeko puhua kahden? Sain muuten syytesuojan takaisin.
- Keneltä? - Panabaker heilautti taikasauvaansa.
Hän palauttaa ryhmänne valtuudet -
- ja päästää Haroldin, Donaldin ja Aramin takaisin FBI: n ruotuun.
- Miksi hän niin tekisi? - Ehkä hän pitää työstämme.
- Menneestä vai tulevasta? - Molemmista.
Jos teitä miellyttää, tervetuloa takaisin karuselliin.
Jos ei, à bientôt. Harold?
- Ymmärsinkö oikein? - En tiedä. Mitä à bientôt tarkoittaa?
"Nähdään pian." Eli pitää varoa, mitä toivoo.
Kysyit, miksi ryhdyin agentiksi.
Sinun vuoksesi. Se on salaisuuteni.
Yksi niistä ainakin.
- Haluatko kertoa muista? - Raymond ihailee sinua.
Ei sen takia, mitä teet, vaan sen takia, kuka olet.
Jos voin mitenkään auttaa sinua, haluan yrittää.
Ehkä ajan myötä.
Kunnon potku ilman päänsärkyä.
Kuin lukisi Homerosta kreikaksi.
Sinulla on omat syysi jatkaa.
Agnes on yksi niistä, ja tiedät tunteeni siitä. Mitä muuta?
- Keskeneräisiä asioita. - Miksi luulen, että niillä on yhteys?
Hyväksy voittosi. Se on ensimmäinen monista.
Tämä on yllättävän hyvää.
Rakastan yllätyksiä. En toki kaikkia, mutta onnellisia sattumia.
Kun löytää taskuun unohtunutta rahaa.
Kun solmii odottamattomia ystävyyksiä.
Ounastelen, että matkamme seuraava osuus on yllätyksiä täynnä.
On mukavaa palata, vanha ystäväni.
"Vanha..." Kerron salaisuuden.
Maailma ei kuulu nuorille, vaan kenelle tahansa -
- joka jaksaa tavoitella sitä.
Ensimmäistä kertaa pitkään aikaan -
- tunnen itseni vahvemmaksi kuin koskaan.
Suomennos: Liina Härkönen Iyuno-SDI Group